CELEX: 62013CN0327
Language: et
Date: 2013-06-17 00:00:00
Title: Kohtuasi C-327/13: Eelotsusetaotlus, mille on esitanud Cour d'appel de Bruxelles (Belgia) 17. juunil 2013 — Burgo Group SpA versus Illochroma SA, likvideerimisel, Jérôme Theetten, äriühingu Illochroma SA pankrotihaldur

3.8.2013   
            
            
               ET
            
            
               Euroopa Liidu Teataja
            
            
               C 226/9
            
         Eelotsusetaotlus, mille on esitanud Cour d'appel de Bruxelles (Belgia) 17. juunil 2013 — Burgo Group SpA versus Illochroma SA, likvideerimisel, Jérôme Theetten, äriühingu Illochroma SA pankrotihaldur
   (Kohtuasi C-327/13)
   (2013/C 226/17)
   Kohtumenetluse keel: prantsuse
   
      Eelotsusetaotluse esitanud kohus
   
   Cour d'appel de Bruxelles
   
      Põhikohtuasja pooled
   
   
      Appelant: Burgo Group SpA
   
      Vastustajad: Illochroma SA, likvideerimisel, Jérôme Theetten äriühingu Illochroma SA pankrotihaldur
   
      Eelotsuse küsimused
   
   Kas nõukogu määrust (EÜ) nr 1346/2000 (1) maksejõuetusmenetluse kohta, eelkõige selle artikleid 3, 16, 27, 28 ja 29, tuleb tõlgendada nii, et:
   
               a)
            
            
               artikli 3 lõikes 2 käsitletud „tegevuskoha” all tuleb mõista selle võlgniku filiaali, kelle suhtes algatati põhimenetlus, ning sellega on vastuolus see, et mitme samasse kontserni kuuluva äriühingu üheaegse likvideerimise menetluse raames võib nende äriühingute suhtes algatada teisest menetlust liikmesriigis, kus neil on registrijärgne asukoht, põhjendusel, et neil on iseseisev õigusvõime?
            
         
               b)
            
            
               isiku või asutuse, kellel on õigus taotleda teisese menetluse algatamist, elukoht või registrijärgne asukoht peab olema selle liikmesriigi territooriumil, kus asub kohus, kellelt selle menetluse algatamist taotletakse, või tuleb see õigus anda kõikidele liidu kodanikele, tingimusel et nad tõendavad õigussuhte olemasolu asjaomase tegevuskohaga?
            
         
               c)
            
            
               kui põhimaksejõuetusmenetlus on likvideerimismenetlus, saab tegevuskoha teisese maksejõuetusmenetluse algatamise määrata üksnes juhul, kui see vastab otstarbekuse kriteeriumidele, mille hindamine jäetakse sellele liikmesriigi kohtule, kus teisene menetlus algatatakse?
            
         
      (1)  ELT L 160, lk 1.